– Անձամբ ես մտավախություն չունեմ, ուստի չգիտեմ՝ արդյոք ես եմ այդ հարցի ճիշտ հասցեատերը: Կարծում եմ, որ կան որոշ մտավախություններ Եվրամիության կողմից, նաև հայաստանցի փորձագետների շրջանում, որ 2013 թվականի սցենարը կարող է կրկնվել: Չեմ կարծում, որ դա շատ հավանական է: Բանակցություններն այս նոր համաձայնագրի շուրջ ընթացել են այնպես, որ դրանք, – եկեք ուղիղ խոսենք, – պետք է հանգստացնեին Ռուսաստանին և Եվրասիական տնտեսական միության (ԵԱՏՄ) մյուս անդամներին, որովհետև բանակցությունների երկու կողմերն էլ աշխատում էին այնպես անել, որ համաձայնագիրը համատեղելի լինի ԵԱՏՄ-ին Հայաստանի անդամակցության հետ: Ուստի ես համաձայն եմ նախագահ Սարգսյանի և նախարար Նալբանդյանի հետ, որ Հայաստանը պատճառ չունի չստորագրելու համաձայնագիրը: Փաստաթղթի ստորագրումը նախատեսված է նոյեմբերի 24-ին: Ես կասեի՝ այն կարող է ստորագրվել այդ օրը: Հնարավոր է՝ լինեն որոշ մտավախություններ այն իմաստով, որ փաստաթուղթը կարող պատրաստ չլինել մինչև նոյեմբեր, բայց կարծում եմ, որ սա այդ դեպքը չէ, և Եվրամիության պաշտոնյաները հայտարարել են, որ ամեն ինչ գնում է դեպի նոյեմբերի 24: Ուստի հույս ունեմ, որ նոյեմբերի 24-ին կտոնեմ նոր համաձայնագրի ստորագրումը: